Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16892

e) a várható jövőbeni fejlesztések. 4.1.5.6 Ajánlás — Ahol a meghatározott védelmi magasságok kisebbek, mint ami üzemeltetési szempontból kívánatos, az azonos frekvencián működő berendezések közötti távolság ne legyen kisebb, mint ami ahhoz szükséges, hogy egy légijármű üzemeltetési hatótávjának határán és egy berendezés üzemeltetési szempontból kívánatos védelmi magasságán nem repül a szomszédos berendezések rádió horizontja fölé. Megjegyzés: A fenti ajánlás hatása egy olyan földrajzi elkülönítési távolság megállapítása, amelyen belül a káros interferencia kialakulása valószínű. 4.1.5.7 Az ultrarövidhullámú (VHF) VOLMET állomások közötti földrajzi távolságot a helyi jellemzők alapján határozzák meg és az általánosságban olyan legyen, hogy az érintett területen a légijármű által igénybe vett legnagyobb repülési magasságon is biztosítsa a káros interferenciától mentes üzemeltetést. Megjegyzés: A fenti 4.1.5.7 pont értelmezésével kapcsolatos tájékoztatót az A. Melléklet tartalmazza. 4.1.5.8 Az országos szolgálatok által használt ultrarövidhullámú (VHF) légiforgalmi mozgó állomások frekvencia tartományait, az egész világon vagy egy körzetben erre az adott célra kiosztottak kivételével úgy jelöljék ki, hogy a lehető legkevesebb interferenciát okozzák a nemzetközi légiforgalom ebben a frekvencia tartományban működő berendezéseinél. 4.1.5.9 Ajánlás — Az egész világon vagy egy körzetben a nemzeti szolgálatok részére kiosztott frekvenciák országok közötti interferenciáját érintő problémák megoldását az érintett szervezetek közötti megbeszélések segítségével végezzék. 2007/70/II. szám 4.1.5.10 Az ultrarövidhullámú (VHF) frekvencián működő földi adók hatótávolságát más állomások zavarása azaz a káros interferencia elkerülése érdekében a feladat elvégzéséhez szükséges követelmények figyelembe vétele mellett minimális szinten tartsák. 4.1.5.11 Ajánlás — A rádió horizonton túl sugárzó földi ultrarövidhullámú (VHF) berendezések esetében a kijelölt vivőfrekvencián túl (plusz vagy mínusz) ± 250 kHz hullámsávban a tényleges sugárzási energia bármely oldalszög irányába ne haladja meg az 1 mW értéket. 4.1.6 Berendezésekre vonatkozó követelmények

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes